**ROMÂNIA (nu produce efecte juridice)\*
JUDEȚUL MUREȘ
CONSILIUL LOCAL AL MUNCIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

 **Iniţiator**

 **PRIMAR**

 **SOÓS ZOLTÁN**

**REFERAT DE APROBARE**

**privind aprobarea subvențiilor pentru perioada 1 ianuarie - 31 decembrie 2024 pentru asociațiile și fundațiile acreditate ca furnizori de servicii sociale, selecționate în baza Legii nr. 34/1998, cu modificările și completările ulterioare și a HG nr. 1153/2001, cu modificările și completările ulterioare**

Potrivit art. 1 din Legea nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, asociaţiile şi fundaţiile române cu personalitate juridică, care înfiinţează şi administrează unităţi de asistenţă socială, pot primi subvenţii alocate de la bugetul de stat sau, după caz, de la bugetele locale, care vor fi utilizate, în exclusivitate, pentru serviciile de asistenţă socială acordate persoanelor care, potrivit dispoziţiilor legale, au dreptul să beneficieze de acestea.

 Direcția de Asistență Socială Târgu Mureș acordă, anual, subvenții de la bugetul local organizațiilor neguvernamentale care înființează și administrează activități de asistență socială pentru beneficiarii municipiului Târgu Mureș. Subvențiile acordate vor fi utilizate în exclusivitate pentru serviciile de asistență socială acordate persoanelor care, potrivit dispozițiilor legale, au dreptul să beneficieze de acestea.

 Potrivit art. 5 din anexa la HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, evaluarea şi selecţionarea asociaţiilor şi fundaţiilor se realizează de către comisia de evaluare şi selecţionare, denumită în continuare comisie, constituită la nivelul agenţiei judeţene pentru plăţi şi inspecţie socială, respectiv a municipiului Bucureşti, în a cărei rază teritorială îşi are sediul asociaţia sau fundaţia, pentru subvenţiile acordate din bugetul de stat, sau, după caz, la nivelul consiliului local, pentru subvenţiile acordate din bugetul local.

 Prin HCL nr. 296 din 31 august 2023 s-a aprobat componența Comisiei de evaluare și selecționare a proiectelor de finanțare depuse în baza Legii nr. 34/1998 referitoare la acordarea unor subvenții asociațiilor și fundațiilor române cu personalitate juridică care înființează și administrează unități de asistență socială și s-a aprobat Regulamentului de organizare și funcționare a Comisiei de evaluare și selecționare, Procedura de lucru și Grila de evaluare a proiectelor.

 Cu ocazia ședințelor de lucru din data de 10.10.2023 și 02.11.2023, Comisia de evaluare și selecționare a proiectelor de finanțare depuse în baza Legii nr. 34/1998 a stabilit următoarele:

* Punctajul acordat conform criteriilor de evaluare și selecționare din HG. nr. 1153/2001, art. 6 pentru asociațiile, fundațiile și cultelor recunoscute în România, acreditat ca furnizori de servicii sociale, care au solicitat subvenționare din bugetul local pentru anul 2024, conform anexei nr. 1 la proiectul de hotărâre;
* aprobarea listei unităților de asistență socială pentru care se încheie convenții pentru acordarea de servicii de asistență socială și subvențiilor pentru perioada 1 ianuarie – 31 decembrie 2024, numărul mediu lunar de persoane asistate și categoriile de cheltuieli pentru asociațiile și fundațiile selecționate în baza Legii nr. 34/1998, conform anexei nr. 2 la proiectul de hotărâre.

Astfel, având în vedere prevederile:

1. Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;
2. HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;
3. HCL nr. 298 din 31 august 2023 privind aprobarea subvenționării unităților de asistență socială din municipiul Târgu Mureș în baza Legii nr. 34/1998 privind acordarea unor subvenții asociațiilor şi fundaţiilor române cu personalitate juridică, care înfiinţează şi administrează unităţi de asistenţă socială;
4. HCL nr. 296 din 31 august 2023 privind stabilirea componenței Comisiei de evaluare și selecționare a proiectelor de finanțare depuse în baza Legii nr. 34/1998 referitoare la acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială precum și aprobarea Regulamentului de organizare și funcționare a Comisiei de evaluare și selecționare, Procedura de lucru și Grila de evaluare a proiectelor;
5. Avizul favorabil al Comisiei de evaluare și selecționare a proiectelor de finanțare depuse în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare;

Propunem spre aprobare prin proiectul de hotărâre alăturat:

* aprobarea subvențiilor pentru perioada 1 ianuarie - 31 decembrie 2024 pentru asociațiile și fundațiile acreditate ca furnizori de servicii sociale, selecționate în baza Legii nr. 34/1998, cu modificările și completările ulterioare și a HG nr. 1153/2001, cu modificările și completările ulterioare;
* Lista unităților de asistență socială care au un punctaj de minimum 60 de puncte pentru care Comisia de evaluare și selecționare a propus acordarea de subvenții de la bugetul local pentru perioada 1 ianuarie-31 decembrie 2024 prevăzută în anexa nr. 1;
* subvențiile pentru fundațiile și asociațiile selecționate, conform anexei nr. 2, pentru perioada 1 ianuarie-31 decembrie 2024, numărul mediu lunar de

persoane asistate și categoriile de cheltuieli;

* Convențiile pentru alocarea subvenției se vor încheia în termen de 15 zile de la adoptarea prezentei hotărâri. În cazul în care bugetul pe anul 2024 nu este aprobat, se încheie o convenție provizorie urmând ca în termen de maximum 30 zile de la data aprobării bugetului să se încheie o convenție definitivă cu fiecare unitate de asistență socială (asociații și fundații) prezentată în anexele nr. 1 și 2.

**Director Executiv**

 **Andreia Moraru**

 **Aviz favorabil al**

 **DIRECȚIA ECONOMICĂ**

 **Crăciun Ioan Florin**

 **\_\_\_\_\_\_\_\_\_\_\_\_\_\_\_\_\_\_\_\_**

 **Director executiv**